ইম্ফাল, জানুয়ারি ১১ : শক্নাইরবা শৈরাংবা বি.  জয়ন্তকুমার শর্ম্মানা ইবা অমসুং শক্নাইরবা মিউজিক কম্পোজার অরিবম শ্যাম শর্ম্মানা শৈবানবা মণিপুরগী ষ্টেট সোং সনালৈবাক মণিপুর থা অসিগী ৭ তগী ৯ ফাওবা গুৱাহাটিদা পাঙথোকখিবা ৯শুবা নোর্থ ইষ্ট ফেষ্টিভেলদা রিদম অব মণিপুরনা লান্থোক্তুনা অয়েংবশিংগী পুক্নিং শুমহৎখ্রে হায়না রিদম্স অব মণিপুরগী সেক্রেটারি আর কে সনাতোম্বনা থাদোরকপা চেরোল অমনা হায়রি।
 চেরোল অসিনা হায়, ফেষ্টিভেল অসি নোর্থ ইষ্ট রিজন চাওখৎহন্নবা হোৎনরিবা গুৱাহাটিদা বেজ তৌবা ট্রেন্দ এম এন এস কৌবা এন জি ও অমনা শীন্দুনা গুৱাহাটিগী রেডিশন ব্লু হোটেল(Radisson Blu hotel)গী লোনদা পাঙথোকখিবনি।  ফ্যাশন শো শিংগী মথক্তা ডান্স অমসুং মিউজিকনা নুমিৎ হুম্নি চুপ্না চত্থখিবা ফেষ্টিভেল অদুগী মরুওইবা ইভেন্টশিং ওইখি।
 দুরদর্শন নেশনেল এৱার্দ ফংলবা মিউজিক কম্পোজিশন ডান্স ড্রামাসু ফেষ্টিভেল অদুগী মনুং চন্না থা অসিগী ৮ অমসুং ৯দা রিদম্স অব মণিপুরনা উৎখি।  য়ুনিয়ন ইনলেন্দ ৱাটরওয়েজ মিনিষ্টার সম্বান্দন সোনুৱালসু ফেষ্টিভেল অদুগী হুম্নি চনবা নুমিৎ জানুয়ারি ৯দা লকখি।  ফেষ্টিভেল অদুদা শরুক য়ারুবা রিদম্স অব মণিপুরগী টিম ঙরাং হল্লকখ্রে হায়রি। 